Jabarkan Sejarah dari Sekolah Kebangsaan Gong Balai dalam bahasa melayu

Sekolah ini mula dibina pada tahun 1953 dan mula dibuka pada tahun 1954. Bangunan tersebut merupaka sebuah bangsal beratap nipah, berlantai pasir dan bercampur tanah liat. Dindingnya pula dibuat dengan pagar pasak anak kayu kuat. Saiz bangunan tersebut ialah 20 x 60 kaki.

Tempat asal bangunan sekolah ini ialah di belakang balairaya Kampung Tok Fakir. Bilangan murid pada masa itu ialah 60 orang lelaki dan perempuan. Tiada had umur pelajar. Encik Mustafa bin Yusof ialah guru yang pertama bertugas di sekolah ini. Beliau berasal dari Batas Baru di Kuala Terengganu.

Nama asal sekolah ini ialah Sekolah Umum Gong Balai. Bangunannya dirasmikan oleh Almarhum DYMM Sultan Ismail Nasaruddin Shah, Sultan Terengganu pada masa itu.

Pada tahun 1957, pihak kerajaan telah membina satu blok bangunan baru di atas tapak yang sama. Namanya ditukar kepada Sekolah Melayu Gong Balai. Beberapa tahun kemudian, nama sekolah ini ditukarkan kepada Sekolah Kebangsaan Gong Balai.

Pada tahun 1967, Sekolah Kebangsaan Gong Balai telah dipindahkan ke tempat baru iaitu tapak yang ada sekarang ini.